**Erklæring om tavshedspligt**

**Privatinstitutionen Vandpytten** skal i medfør af Databeskyttelsesforordningen, som dataansvarlig[[1]](#footnote-1), sikre, at personer, der er autoriseret til at behandle personoplysninger på vegne af institutionen eller autoriseret til at modtage personoplysninger fra institutionen, har forpligtet sig til fortrolighed, idet de pågældende ikke er underlagt en passende lovbestemt tavshedspligt.

Nærværende tavshedspligtserklæring tjener dermed formålet at opfylde institutionens forpligtelse til, at pålægge dig (herefter samarbejdspartner) fortrolighed angående de personoplysninger, som du opnår kendskab til, som led i samarbejdsrelationen.

I ansættelsesforholdet mellem

Privatinstitutionen Vandpytten

CVR-NR: 35 42 08 35

Skatmestervej 8

3400 Hillerød

og [SAMARBEJDSPARTNERS NAVN]

[SAMARBEJDSPARTNERS ADRESSE]

[SAMARBEJDSPARTNERS BY]

[SAMARBEJDSPARTNERS POSTNUMMER]

erklærer samarbejdspartneren, herved at være informeret om sin tavshedspligt med hensyn til de personoplysninger, som kommer til kendskab gennem samarbejdsrelationen samt på tro og love erklærer, at tavshedspligten ikke vil brydes, hverken under samarbejdsforholdets beståen eller efter dets ophør.

Tavshedspligten omfatter samtlige personoplysninger om andre, såsom de tilknyttede ansatte, kommende og tilknyttede forældre og deres børn, som samarbejdspartneren i forbindelse med samarbejdet bliver bekendt med, og hvis hemmeligholdelse enten ifølge sagens natur er påkrævet eller er specifikt påbudt. De tavshedspligtbelagte personoplysninger udgør almindelige-, fortrolige- og følsomme personoplysninger samt oplysninger om strafbare forhold.

Du skal være særligt opmærksom på at brud på din tavshedspligt, kan ske ved en aktiv[[2]](#footnote-2) eller passiv handling[[3]](#footnote-3).

Din tavshedspligt skal betragtes som livsvarig. Tavshedspligten ophører således ikke ved samarbejdsforholdets ophør.

Overtrædelse af tavshedspligten er strafbar. Såfremt samarbejdspartnere overtræder tavshedspligten kan denne straffes med bøde eller fængsel indtil 6 måneder[[4]](#footnote-4), ligesom denne kan holdes erstatningsansvarlig. En overtrædelse kan tillige få kontraktuelle konsekvenser, således institutionen kan sanktionere overtrædelse med ophævelse af samarbejdsrelationen.

Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Samarbejdspartnerens underskrift*

1. Fortroligheden for den databehandlingsaktivitet, som din arbejdsgiver er dataansvarlig for, skal sikres i medfør af Databeskyttelsesforordningens artikel 5, stk. 1, litra f, herunder artikel 32. [↑](#footnote-ref-1)
2. En aktiv handling kan være, at du bevidst fortæller en tredjemand om en eller flere af tavshedspligtbelagte personoplysninger. [↑](#footnote-ref-2)
3. En passiv handling kan være, at du har taget tavshedspligtsbelagte personoplysninger med hjem og opbevarer dem på uforsvarlig vis, således uvedkommende får kendskab til oplysningerne. [↑](#footnote-ref-3)
4. Sanktionerne følger af henholdsvis Databeskyttelseslovens kapitel 12, § 39-43, der hovedsageligt henviser til Databeskyttelsesforordningens artikel 82-83. [↑](#footnote-ref-4)